ÕIEND

Narva Linnavalitsuse Rahandusamet esitab Linnavalitsuse määruste eelnõud, milledega reguleeritakse Narva linna valitseva mõju all olevate aktsiaseltside ja sihtasutuste raamatupidamisaruannete esitamise.

11.12.2003.a Rahandusministri määrusega nr.105 kinnitati Riigi raamatupidamise üldeeskiri (edaspidi üldeeskiri), mille eesmärgiks on Eesti Vabariigi kui avalik-õigusliku juriidilise isiku raamatupidamise ja finantsaruandluse korra kehtestamine ning valitsussektori ja avaliku sektori aruandluse tagamine. 

Alates 31.12.2003.a. kohaldatakse üldeeskirja sätteid kohalike omavalitsustele ja nende üksustele. 

01.01.2005.aastast kohaldatakse üldeeskirja sätteid kõikidele kohaliku omavalitsuse valitseva mõju all olevatele tütarettevõtjatele, sihtasutustele ja mittetulundusühingutele. Üldeeskiri kohaldatakse:  

1. Narva Linnaelamu SA

2. Narva Haigla SA
3. Narva Bussiveod AS
4. Narva Elamuvaldus AS

5. Transservis-N AS

6. Narva Vesi AS

Eespool nimetatud asutused kuuluvad alates 01.01.2005.a. aruandekohuslaste hulka, kes esitavad Rahandusministeeriumi saldoandmike infosüsteemi raamatupidamise saldoandmikke vastavuses üldeeskirjas sätestatud arvestuspõhimõtetega. Üldeeskirja peatükis.3 on määratud koostatavad aruanded ja nende esitamise tähtajad.

Alates 2005.aastast on Narva linn kohustatud koostama konsolideerimisgrupi raamatupidamise aastaaruande, milles Narva linna valitseva mõju all olevate aktsiaseltside ja sihtasutuste saldod liidetakse rida-realt. 

Narva Linnavalitsuse Rahandusamet, kui konsolideerija, peab hiljemalt 2006.aasta mai lõpuks esitama audiitorile kontrolliks Narva linna konsolideerimisgupi raamatupidamisaruande 2005.aasta eest ning seejärel, pidades kinni istungite reglemendist ja istungite toimumise kuupäevadest, esitama audiitori poolt läbivaadatud konsolideerimisgupi raamatupidamisaruanne Linnavalitsuse ja Linnavolikogu istungitele. 

Vastavalt Valla- ja linnaeelarve seaduse §26 Narva linna 2005.aasta raamatupidamisaruanne peab olema kinnitatud Narva Linnavolikogu poolt hiljemalt 30.juuniks 2006.a (eelnevalt kuulanud ära revisjonikomisjoni arvamuse). Arvestades kõiki aruande esitamise nõudeid jääb Rahandusametile Narva linna konsolideerimisgupi raamatupidamisaruande koostamiseks vähem kui kuu aega. 

Esitatud määruste vastuvõtmine on vajalik selleks, et Narva linn saaks õigeaegselt koostada konsolideerimisgupi raamatupidamisaruande 2005.aasta eest (vastavalt  Raamatupidamise seaduse peatükide.3 ja 4,  Valla- ja linnaeelarve seaduse peatükk.6, üldeeskirja peatükk.3). Sest tuginedes 2005 aasta kogemusele võib öelda, et mitte kõik asutused pidasid kinni tähtaegadest 2005.a kvartaalsete saldoandmike esitamisel Rahandusministeeriumi saldoandmike infosüsteemi.

Lisatud määrused reguleerivad nende asutuste raamatupidamisaruannete koostamist, kus Narva Linnavalitsus on kas sihtasutuse asutaja või aktsiaseltsi ainuaktsionäride üldkoosolek. 

Asutuste kinnitatud majandusaasta aruannete esitamise tähtaeg Narva Linnavalitsuse Rahandusametile (15.mai) oli eelnevalt kooskõlastatud Narva Linnaelamu SA ja Transservis-N AS-ga.

